CELEX: C2004/228/20
Language: et
Date: 2004-09-11 00:00:00
Title: Euroopa Kohtu otsus (teine koda) 13. juuli 2004 kohtuasjas C-82/03: Euroopa Ühenduste Komisjon versus Itaalia Vabariik (Liikmesriigi kohustuste rikkumine — EÜ asutamislepingu artikkel 10 — Koostöö ühenduse institutsioonidega — Komisjonile teabe edastamata jätmine)

11.9.2004   
            
            
               ET
            
            
               Euroopa Liidu Teataja
            
            
               C 228/11
            
         
      EUROOPA KOHTU OTSUS
   
   (teine koda)
   13. juuli 2004
   kohtuasjas C-82/03: Euroopa Ühenduste Komisjon versus Itaalia Vabariik (1)
   
   (Liikmesriigi kohustuste rikkumine - EÜ asutamislepingu artikkel 10 - Koostöö ühenduse institutsioonidega - Komisjonile teabe edastamata jätmine)
   (2004/C 228/20)
   Kohtumenetluse keel: itaalia
   Kohtuasjas C-82/03: Euroopa Ühenduste Komisjon (esindaja A. Aresu) versus Itaalia Vabariik (esindaja I. M. Braguglia, keda abistasid avvocato dello Stato'd A. Cingolo ja P. Gentili), mille esemeks on, et Itaalia Vabariik on rikkunud EÜ asutamislepingu artiklist 10 tulenevaid kohustusi, kuna ta ei ole teinud komisjoniga lojaalset koostööd töötajate tervist ja ohutust käsitlevas asjas, on Euroopa Kohus (teine koda) koosseisus: koja esimees C. W. A. Timmermans, kohtunikud C. Gulmann, J. N. Cunha Rodrigues, F. Macken ja N. Colneric (ettekandja), kohtujurist M. Poiares Maduro, kohtusekretär vanemametnik R. Grass, 13. juulil 2004 teinud otsuse, mille resolutiivosa on järgmine:
   
               1)
            
            
               Itaalia Vabariik ei ole teinud komisjoniga lojaalset koostööd Lombardia maakonnas Mandello del Lario kommuunis (Itaalia) asuva reoveepuhasti töötajate tervist ja ohutust puudutavas asjas ja on seega jätnud täitmata EÜ asutamislepingu artiklist 10 tulenevad kohustused.
            
         
               2)
            
            
               Jätta kohtukulud Itaalia Vabariigi kanda.
            
         
      (1)  EÜT C 101, 26.4.2003.